text: Kvindelig bilist dræbt mod bybus
  08 marts 2010 kl. 12.19
  En kvindelig bilist blev dræbt i Kolding, da hun af ukendte årsager kørte over i den modsatte vejbane på Bramdrupskovvej og stødte frontalt ind i en bybus.
  Den dræbte er en 49-årig kvinde fra lokalområdet. Ulykken skete på Bramdrupskovvej, hvor kvinden med en hastighed på blot cirka 40 km/t kørte over i den modsatte vejbane. Her stødte hun frontalt ind i en bybus og blev dræbt, oplyser Sydøstjyllands Politi.
  Politiet har ingen forklaring på, hvorfor kvinden skiftede vejbane.
  Navnet på kvinden, der er fra Kolding, bliver efter familiens ønske ikke frigivet til offentligheden
  